GiliGold/VAD_KnessetCorpus huggingface dataset:
רוני בר-און: הנושא הבא - הצעת חוק טיפול בחולי נפש (תיקון - קביעת בית משפט כשירות לשחרור), התשס"ה-2004, של חברת הכנסת זהבה גלאון, פ/2975.
רוני בר-און: אין קוורום ולכן לא יתקיים דיון.
רוני בר-און: הנושא הבא - הצעת חוק הפיקוח על מסגרות חינוכיות לפעוטות, התשס"ה-2004, פ/2860, הצעת חבר הכנסת מיכאל מלכיאור.
רוני בר-און: מה עמדת הממשלה לגבי פטור מחובת הנחה?
רוני בר-און: אין קוורום ולכן לא נדון בנושא.
רוני בר-און: קביעת ועדה לדיון בהצעת חוק ביטוח בריאות ממלכתי (תיקון - תקרת
רוני בר-און: הנושא הבא - קביעת ועדה לדיון בהצעת חוק ביטוח בריאות ממלכתי (תיקון - תקרת תשלום משפחתית לחולים כרוניים), התשס"ד-2004, הצעת חבר הכנסת חיים אורון וקבוצת חברי הכנסת, פ/ 2656.
רוני בר-און: חבר הכנסת אורון אינו נוכח.
רוני בר-און: יש הצעה להעביר את ההצעה לוועדת העבודה, הרווחה והבריאות או לוועדת הכספים.
רוני בר-און: יושב-ראש ועדת העבודה, הרווחה והבריאות מבקש להעביר אליו את הנושא.
רוני בר-און: חבר הכנסת אורון אמר לי שהוא מבקש שזה יהיה בכספים.
רוני בר-און: מי בעד להעביר את ההצעה לוועדת הכספים?
רוני בר-און: בעד - הרוב הצעת חוק ביטוח בריאות ממלכתי (תיקון - תקרת תשלום משפחתית לחולים כרוניים), התשס"ד-2004, תועבר לדיון בוועדת הכספים.
רוני בר-און: חברת הכנסת גלאון, ההצעה שלך וההצעה של חבר הכנסת מלכיאור לא נדונו באין קוורום.
רוני בר-און: - - - - - - - -
רוני בר-און: אני מתכבד לפתוח את ישיבת ועדת הכנסת מספר 188, על סדר היום: בקשת חבר הכנסת חיים רמון להקדמת הדיון בהצעת חוק-יסוד: הממשלה (תיקון - מינוי ממלא מקום לראש הממשלה) (פ/3018), לפני הקריאה הטרומית.
רוני בר-און: לפני שעה ועשרים קיבלתי בקשה לצרף לסדר היום, כבר לדיון היום, בקשה של חבר הכנסת אורי אריאל, שהגיש הצעת חוק דומה להצעת החוק של חבר הכנסת חיים רמון, אלא במקום למנות שני ממלאי מקום לראש הממשלה, הוא מבקש לקבוע שלושה.
רוני בר-און: את ההצעה קיבלתי לפני שעה ועשרים.
רוני בר-און: הבקשה לפטור מחובת הנחה בלא שלא צורפה לה הצעת חוק שהונחה כדין, בלא שהיה לה מספר פ/ וללא שפורסמה ב"בלו פרינט".
רוני בר-און: לפני עשר דקות קיבלתי את ה"בלו פרינט" עם מספר פ/.
רוני בר-און: הודעתי לחבר הכנסת אורי אריאל, אם הצעת החוק של חבר הכנסת חיים רמון תקבל פטור מחובת הנחה ותעבור במליאה בקריאה הטרומית, לפי מה שנאמר לי, ייתכן וההצעה תידון כבר מחר בבוקר בוועדת החוקה חוק ומשפט, הוא יוכל להצטרף בהסתייגות משום שכל השינוי שהוא מבקש להציע, שבמקום שני ממלאי מקום יהיו שלושה.
רוני בר-און: אני לא אפרוץ את הכלל שקבעתי לעצמי לפני 20 חודשים ועמדתי בו במשך כל 20 החודשים, שאני לא מצרף בקשות לפטור מחובת הנחה ברגע שהישיבה מתכנסת או חמש, עשר דקות או שעה לפני הדיון.
רוני בר-און: לכן אני לא מעלה את זה לסדר היום.
רוני בר-און: בזה תם הנושא.
אורי אריאל: אני מבקש להגיד מילה.
רוני בר-און: אתה לא יכול להגיד מילה, אינך חבר הוועדה.
אורי אריאל: אני מבקש ממך להגיד מילה.
רוני בר-און: סליחה, אני קורא לך לסדר בפעם הראשונה, לא תגיד מילה.
אורי אריאל: תסלח לי, מה העריצות הזאת?
רוני בר-און: זאת ההחלטה שלי.
רוני בר-און: אני קורא לך לסדר בפעם השנייה.
אורי אריאל: אני מבקש ממך לתת לי לדבר.
רוני בר-און: אני קורא לך לסדר פעם שלישית, נא לעזוב את החדר בבקשה.
אורי אריאל: חברי הוועדה שנותנים לעריצות הזאת להשתולל, יקבלו את זה גם בפעם אחרת.
אורי אריאל: מה העריצות הזאת?
רוני בר-און: נא לעזוב את החדר, אני צריך לקרוא לסדרן בשביל זה?
אורי אריאל: ההתנהגות שלך לא מתאימה.
דליה איציק: אדוני, האם זה אפשרי שחבר כנסת יחליף חבר כנסת בהצבעה?
דליה איציק: הם בעלי זכות הצבעה?
רוני בר-און: בוודאי, מחליפים יכולים להצביע ובלבד שיש לנו שליש קבועים.
רוני בר-און: חבר הכנסת חיים רמון, אני מבקש להציג את ההצעה.
חיים רמון: הצעת החוק הזאת היא הצעה שמאפשרת לראש הממשלה למנות יותר ממלא מקום אחד, הוא יכול למנות שניים, ברגע שהוא מינה שני ממלאי מקום, הוא יקבע מי מהם יקבל את הסמכויות המוקנות בסעיף 16 ויודיע על כך לממשלה ולכנסת.
חיים רמון: אני רוצה לומר, נכון שזה תיקון של חוק-יסוד, אבל זה תיקון טכני של חוק-יסוד, אין מדובר פה לא בזכויות אזרח ולא בחופש הדיבור ולא בשינוי קונסטיטוציוני מרחיק לכת, רק בנושא ממלא מקום, נדמה לי שבנסיבות קואליציוניות הוא שונה בעבר ארבע פעמים.
חיים רמון: לכן אני מבקש - - -
גדעון סער: אתה בכוונה לא אומר אהוד ברק?
רוני בר-און: חבר הכנסת גדעון סער, אתה פה בשביל לעזור לי או להפריע לי?
חיים רמון: אני לא עוסק בעניינים מפלגתיים, אין קואליציה שקמה ולא שינתה חוקי-יסוד.
גדעון סער: אתה מתכוון לאהוד ברק.
אליעזר כהן: כל ראשי הממשלה.
אליעזר כהן: כל שלושת ראשי הממשלה האחרונים.
רוני בר-און: מישהו רוצה להביע עמדה נגד?
רוני בר-און: רק אחד.
רוני בר-און: חבר הכנסת אחמד טיבי הצביע ראשון.
רוני בר-און: לא יותר מאחד.
רשף חן: מה זאת אומרת אחד?
רוני בר-און: זה מה שאני מחליט.
רוני בר-און: בדיון, בפטור מחובת הנחה, יש אחד שמבקש, אחד שמתנגד.
רוני בר-און: כך היה מאז ומעולם.
רוני בר-און: חבר הכנסת אחמד טיבי יביע דעה נגדית, כל היתר לא ידברו.
חיים רמון: מה עם עמדת הממשלה?
רוני בר-און: עמדת הממשלה לא נמצאת כאן, אני מתייחס אליה כאילו היא מתנגדת, אחרת לא היינו צריכים דיון.
אחמד טיבי: אין ספק שמדובר בזירוז מיותר לכיפוף הערך של חוק-יסוד לצרכים קואליציוניים.
אחמד טיבי: אני לא יודע אם הדבר הזה היה בהיסטוריה של הכנסת לגבי חוק-יסוד, פטור מחובת הנחה.
אחמד טיבי: אם היה קיים, הוא לא אמור להיות, אני חושב שהוא פוגע בהליכים המקובלים של הכנסת, בבית הזה.
אחמד טיבי: אין לי דבר וחצי דבר נגד שמעון פרס באופן אישי, אני רוכש כבוד לאיש אבל אני מתנגד לכל מעשה המרכבה הקואליציוני הזה ולטלאי על טלאי, אני חושב שזה חלק מהטלאי על טלאי.
אחמד טיבי: אם כבר חייבים שניים, אני מוכן לשנות את דעתי לגבי שני ממלאי מקום באם אחד מהם יהיה ערבי או שאימא שלו ערבייה.
רשף חן: אני מבקש התייעצות סיעתית.
רוני בר-און: לא אתן לך.
רשף חן: תרשום שביקשתי ולא נתת לי.
רוני בר-און: ביקשת ולא נתתי לך.
רשף חן: ביקשתי לדבר, לא נתת לי.
רשף חן: ביקשתי התייעצות סיעתית, לא נתת לי.
רשף חן: כמה הוראות נוספות נוגעות לתקנון אתה רוצה להפר בישיבה אחת?
רוני בר-און: לפי בקשת חברת הכנסת זהבה גלאון, אנחנו עורכים הצבעה שמית.
גדעון סער: לפרוטוקול אני רוצה לומר, שחברי הכנסת מגלי והבה, רוחמה אברהם ומרינה סולודקין יחליפו שלושה חברים שנעדרים מסיעת הליכוד והם: חברי הכנסת גורלובסקי, אדלשטיין ואיתן.
רוני בר-און: חברים, הצבעה שמית.
רוני בר-און: רוני בר-און - בעד גדעון סער - בעד מגלי והבה - בעד עמרי שרון - בעד ענבל גבריאלי - בעד רוחמה אברהם - בעד מרינה סולודקין - בעד דניאל בנלולו - בעד דליה איציק - בעד דני יתום - בעד שלום שמחון - בעד רוני בריזון - אינו נוכח רשף חן - נגד יאיר פרץ - בעד נסים זאב מחליף את יצחק כהן - בעד אליעזר כהן מחליף את צבי הנדל - נגד שאול יהלום - נגד זהבה גלאון - נגד מאיר פרוש - בעד אחמד טיבי - נגד עמיר פרץ - בעד 15 בעד, 5 נגד, אני קובע שניתן פטור מחובת הנחה להצעת החוק.
רשף חן: אדוני היושב ראש, אני מבקש רוויזיה.
רוני בר-און: רוויזיה תוך דקה.
רוני בר-און: הצעת חוק טיפול בחולי נפש (תיקון - קביעת בית משפט כשירות לשחרור), התשס"ה-2004
רוני בר-און: אנחנו עוברים לדון בהצעה של חברת הכנסת גלאון.
רוני בר-און: חברת הכנסת גלאון, מה ההצעה שלך?
זהבה גלאון: אדוני היושב ראש, אני מבקשת פטור מחובת הנחה לחוק שגם שר הבריאות תומך בו.
זהבה גלאון: החוק קובע, שאם מערכת המשפט שלחה אדם לאשפוז, שהוא לא כשיר לעמוד לדין בגלל שהוא לוקה בנפשו או שהוא לא היה אחראי למעשיו, שלא רק המערכת הרפואית תשחרר אותו אלא הוא יוחזר לאותה ערכה שיפוטית, שתהיה אפשרות גם לפרקליטות - - -
רוני בר-און: ובחוק האחרון היה לנו מקרה, שאם החוק היה קיים, ייתכן והוא היה נמנע.
רוני בר-און: יש מישהו שרוצה להתנגד לפטור הזה?
רוני בר-און: מי בעד מתן פטור מחובת הנחה להצעת החוק, ניתן להצביע.
רוני בר-און: הצבעה בעד - רוב נגד - אין נמנעים - אין ההצעה בדבר פטור מחובת הנחה התקבלה.
רוני בר-און: הצעת חוק-יסוד: הממשלה (תיקון - מינוי ממלא מקום לראש הממשלה) (פ/3018)
רוני בר-און: חברים, אני רוצה להזכיר לכם, שהפטור שניתן להצעת החוק של חבר הכנסת חיים רמון הוא לכל הקריאות, לא רק לקריאה הטרומית, אלא לקריאה הטרומית, הקריאה הראשונה, השנייה והשלישית.
רוני בר-און: אנחנו עורכים הצבעה על הרוויזיה, מי בעד הרוויזיה ירים את ידו.
רוני בר-און: הצבעה בעד הרוויזיה - 2 נגד - רוב נמנעים - אין הרוויזיה לא התקבלה.
רוני בר-און: הרוויזיה לא התקבלה, הצעת הפטור מחובת הנחה התקבלה.
רוני בר-און: תודה, הישיבה נעולה, נא לעבור למליאה.
רוני בר-און: על סדר היום קביעת מסגרת הדיון להצעות להביע אי אמון בממשלה .
רוני בר-און: שתי הצעות.
רוני בר-און: אחת של המפד"ל, המועמד אפי איתם - דרך טיפולה בנושא המאבק בתאונות הדרכים.
רוני בר-און: שניה של ש"ס, המועמד אלי ישי - הפרסומים על גידול באבטלה.
רוני בר-און: אני דווקא שמעתי ההיפך.
רוני בר-און: אני שמעתי שיש פרסומים על קיטון באבטלה.
גדעון סער: האבטלה עומדת על 10.1%, והיא עמדה בתחילת השנה על 10.9%.
רוני בר-און: כך או כך, ההצעות יידונו היום.
רוני בר-און: אנחנו מתבקשים לקבוע מסגרות דיון.
רוני בר-און: אני מציע את המסגרת של שבוע שעבר, 10 דקות למציע, 10 לליכוד ו-3 ליתר הסיעות.
רשף חן: יש משהו מיוחד השבוע?
רשף חן: בשבוע שעבר זה היה הליך מקוצר.
רוני בר-און: גם השבוע.
רוני בר-און: בשביל מה צריך להרחיב בדברים האלה?
רוני בר-און: עוד פעם אלה אותם דברים.
רשף חן: זה לא כך, אני חייב לומר.
רוני בר-און: אוקיי, מה אתה רוצה?
רשף חן: רגיל.
רוני בר-און: מי בעד ההצעה שלי ירים את ידו בבקשה?
רוני בר-און: הצבעה בעד - רוב תודה רבה.
רוני בר-און: מי נגד ההצעה שלי?
רוני בר-און: הצבעה נגד - מיעוט תודה רבה.
רוני בר-און: ההצעה שלי התקבלה אפוא, וזה יהיה סדר הדיון, 10 דקות ושלוש לכל היתר.
רוני בר-און: קביעת ועדות לדיון בהצעות החוק הבאות: 1.
רוני בר-און: הצעת חוק הקלות במס ליחידת דיור שניה (תיקוני חקיקה), התשס"ד-2004, הצעת חה"כ נסים זאב (פ/2073).
רוני בר-און: הצעת חוק בנייה להשכרה (הוראת שעה), התשס"ג-2003, הצעת חברי הכנסת יורי שטרן, מיכאל נודלמן ואריה אלדד (פ/236).
רוני בר-און: הנושא הבא קביעת ועדות לדיון בהצעות החוק הבאות: 1.
רוני בר-און: נשמעו הצעות להעביר לדיון בוועדת הכספים ובוועדת הכלכלה.
רוני בר-און: מה פתאום ועדת הכלכלה ענייני מיסים?
רוני בר-און: הצבעה בעד - רוב נגד - אין הנושא עבר לוועדת הכספים.
רוני בר-און: קביעת ועדה לדיון בהצעת חוק בנייה להשכרה (הוראת שעה), התשס"ג-2003, הצעת חברי הכנסת יורי שטרן, מיכאל נודלמן ואריה אלדד (פ/236).
רוני בר-און: לא נשמעה כל הצעה.
רוני בר-און: אני שוב חושב שזה כספים.
יורי שטרן: כן, אני מבקש, גם ביקשתי במליאה, שזה יעבור לכלכלה, ואני אסביר.
יורי שטרן: החוק הזה הוא לא חוק של מיסוי, הוא חוק שכולו בסמכות של מנהל מקרקעי ישראל.
יורי שטרן: זה מידות מקרקעין פלוס משרד השיכון.
יורי שטרן: החוקים הדומים כמו חוק של מאיר שטרית לעניין השכרה, וגם היתה סדרת חקיקות בנושא בנייה להשכרה, היו תמיד בוועדת הכלכלה, בגלל השייכות המשרדית שלהם.
רוני בר-און: מי בעד כספים ירים את ידו?
רוני בר-און: הצבעה בעד - רוב מי בעד כלכלה ירים את ידו?
רוני בר-און: הצבעה בעד - 3 רוב לכספים, הנושא עבר לוועדת הכספים.
רוני בר-און: תודה רבה, הישיבה נעולה, בוקר טוב לכולם.
רוני בר-און: אין ערעורים על החלטת יו"ר הכנסת.
רוני בר-און: אנו עוברים לבקשות להעברת הצעות חוק מוועדה אחת לוועדה אחרת.
רוני בר-און: יו"ר ועדת הכספים איננו, ולכן לא נדון בבקשתו.
רוני בר-און: חה"כ שטרן איננו, ולכן לא נדון בבקשתו.
רוני בר-און: יו"ר כלכלה איננו, ולכן לא נדון בבקשתו.
רוני בר-און: הצעות החוק יידונו בוועדת המדע והטכנולוגיה.
רשף חן: ההצעה שלי גם היתה צריכה להיות בין ההצעות האלה.
רשף חן: מדובר בפליטת פולמוס.
רוני בר-און: אני לא עושה את זה בלי בקשה.
רשף חן: אני מבקש.
ארבל אסטרחן: זה באמת היה דיון משותף בכל ההצעות, כולל ההצעה של רשף חן, שמספר פ/1487.
ארבל אסטרחן: בקשת חה"כ יורי שטרן להעברת הצעת חוק אנטנות סלולריות, התשס"ד-2004, הצעת חה"כ דני יתום (פ/2727), מוועדת הכלכלה לוועדה משותפת של ועדת הפנים ואיכות הסביבה וועדת הכלכלה
גדעון סער: בינתיים הגיע יורי שטרן.
יורי שטרן: יש עוד חוק אחד שמתייחס להסדרת האנטנות הסלולריות, חוק של דני יתום.
רוני בר-און: מהי עמדת הקואליציה?
רוני בר-און: מי בעד להעביר את זה?
רוני בר-און: בעד – כולם
רוני בר-און: ההצעות יידונו בוועדה משותפת של ועדת הפנים ואיכות הסביבה וועדת הכלכלה.
גדעון סער: קשה לרכוש את תשומת לבם של חברי העבודה בימים האלה.
רוני בר-און: אנחנו חוזרים לעניין של אורי אריאל.
רוני בר-און: יושב-ראש כלכלה מבקש להעביר הצעת חוק טיפול הובלת חומרים מסוכנים, מוועדת פנים ואיכות לוועדת הכלכלה.
רוני בר-און: האם להעביר את זה?
רוני בר-און: מה אומר גדעון סער?
רוני בר-און: מי בעד להעביר את זה מוועדת הפנים לוועדת הפנים ואיכות הסביבה לוועדת הכלכלה?
רוני בר-און: בעד – 4
רוני בר-און: ההצעה תידון בוועדת הכלכלה.
רוני בר-און: בקשת יו"ר ועדת הכספים להעברת הצעת חוק רשות השידור (תיקון-פטור מתשלום אגרת טלוויזיה לנכים), התשס"ג-2003, הצעת חבר הכנסת עבד אלמאלכ דהאמשה וטלב אלסאנע (פ/856), מוועדת הכלכלה לוועדת הכספים
גדעון סער: למרות שלא נמצא פה יושב-ראש ועדת הכספים, הבקשה שלו הוגשה בתיאום איתי.
רוני בר-און: מי בעד להעביר את הצעת חוק רשות השידור (תיקון - פטור מתשלום אגרת טלוויזיה לנכים) מוועדת הכלכלה לוועדת כספים?
רוני בר-און: בעד –4
רוני בר-און: הצעת החוק עברה מוועדת הכלכלה לוועדת הכספים.
רוני בר-און: קביעת ועדה לדיון בהצעת חוק בנייה להשכרה (הוראת שעה), התשס"ג-2003-הצעת חברי הכנסת יורי שטרן, מיכאל נודלמן ואריה אלדד (פ/236)
רוני בר-און: לא נדון בהצעת חוק של נסים זאב, כי הוא לא פה.
רוני בר-און: אנחנו נעבור לחוק בנייה להשכרה של חה"כ שטרן, נודלמן ואלדד.
יורי שטרן: אני רוצה להעביר את זה לוועדת כלכלה.
יורי שטרן: מדובר במנהל מקרקעי ישראל.
רוני בר-און: אני רוצה לדבר עם יושב-ראש כלכלה ויושב-ראש כספים לפני שאני מחליט.
יורי שטרן: חוק של מאיר שטרית בנושא הזה נדון בוועדת כלכלה.
רוני בר-און: אנחנו עוברים לקביעת ועדה לדיון בהצעה לסדר יום בנושא היערכות מדינת ישראל להתמודדות עם מכת הארבה, של איוב קרא וגילה פינקלשטיין.
רוני בר-און: לאן אתם רוצים להעביר אותה?
גילה פינקלשטיין: לוועדת הפנים.
רוני בר-און: לאה נס רוצה להעביר את זה לוועדת מדע וטכנולוגיה.
רוני בר-און: מה זה שייך למדע וטכנולוגיה?
רוני בר-און: כלכלה כוללת גם את החקלאות.
רוני בר-און: מה לחקלאות בוועדת הפנים?
גילה פינקלשטיין: המצרים היו יכולים למנוע את זה אם היה שיתוף פעולה בינינו, ולכן אני חושבת שזה מתאים לוועדת הפנים.
רוני בר-און: אז אפשר להעביר את זה לחוץ וביטחון.
רוני בר-און: את ממש מסבכת בזה.
גילה פינקלשטיין: אני חושבת שזה מתאים לוועדת הפנים.
רוני בר-און: למה לא לוועדת העבודה, הרווחה ובריאות?
גילה פינקלשטיין: זה גם מתאים.
רוני בר-און: לאה נס רוצה להעביר את זה לוועדת המדע והטכנולוגיה, כי מדובר באסון טבע שיש בו פוטנציאל לשואה חקלאית.
רוני בר-און: היא אומרת שהיערכות נכונה חייבת להישען על יצירת בסיס מדעי לשם קבלת החלטות למיגור תופעות הטבע והרסני, וכי הכל נמצא באחריות מכוני המחקר של משרד החקלאות, ומכוני המחקר על פי סעיף 12 לתקנות הכנסת נמצאים בתחום האחריות של ועדת המדע והטכנולוגיה.
גדעון סער: יש אספקטים רבים ומגוונים לסוגיה הזו.
גדעון סער: רק לפני שעה קלה אנחנו הכבדנו על ועדת המדע והטכנולוגיה בכך שסדרה של הצעות חוק הופנו לטיפולה.
גדעון סער: זוהי ועדה שתמיד עומדת לנגד עינינו כוועדה שצריך גם להוקיר וגם לשמור על מעמדה.
גדעון סער: יחד עם זאת, צריך לראות שלמציעה יש גם עמדה בנושא זה.
גדעון סער: אני מציעה ללכת לפי כיוונה של המציעה.
רוני בר-און: מי בעד ועדת הפנים?
רוני בר-און: ההצעה לסדר היום בנושא מכת הארבה תעבור לוועדת הפנים ואיכות הסביבה.
רוני בר-און: הממשלה מבקשת להביא לדיון בכנסת את הצעת חוק לעידוד השקעות הון (תיקון מס' 59) התשס"ה-2004.
רוני בר-און: על פי סעיף 113(ג) מבקשים שוועדת הכנסת תחליט על הקדמת הדיון בהצעת החוק הנ"ל.
רוני בר-און: התכלית להצעה הזו הוא סעיף 18 לחוק לעידוד השקעות הון, שאומר כי אישור תוכנית קובע כי מינהלת מרכז ההשקעות רשאית לפי שיקול דעתה, בהתאם לסכומים שתוקצבו, לאשר עד 30 ביוני 2004 את התוכנית שהוגשה לו או חלק ממנה, אם ראתה שביצועה עשוי לסייע להגשמתה.
רוני בר-און: ניתן פטור מחובת הנחה להצעת החוק.
רוני בר-און: ישיבת ועדת הכנסת - ישיבה מס' 192.
רוני בר-און: על סדר היום בקשת הממשלה להקדים את הדיון בהצעת חוק שירות ביטחון (הגבלת קריאה לשירות מילואים של קצין - הוראת שעה), התשס"ה-2004, בכל שלוש הקריאות.
רוני בר-און: מזכיר הממשלה פונה אלי בבקשה שאנחנו נאפשר לממשלה להקדים את הדיון בהצעת החוק בכל שלוש הקריאות על-פי סעיף 125 לתקנון הכנסת וכן להתיר את הקריאה השנייה עוד ביום הנחת החוק על שולחן הכנסת.
רוני בר-און: החוברת הכחולה תוגש בנפרד.
רוני בר-און: זה חוק שהופל אתמול בטריק פרלמנטרי, חוק שמעכב או איננו מאפשר גיוס קציני מילואים מעל גיל 41 החל מתום שנת העבודה של 2004, פוגע ביכולות ובסד"כ של הצבא.
רוני בר-און: אני חושב שהדחיפות היא בלב העניין.
רוני בר-און: הערות אחרות?
רוני בר-און: מי בעד מתן פטור מחובת הנחה בכל שלוש הקריאות?
רוני בר-און: ה צ ב ע ה בעד - 11 נגד - 1 (חבר הכנסת א' וילן) נמנעים - אין בקשת הממשלה להקדמת הדיון בהצעת חוק שירות ביטחון (הגבלת קריאה לשירות מילואים של קצין - הוראת שעה), התשס"ה-2004, בכל הקריאות, נתקבלה.
רוני בר-און: אני קובע אפוא שברוב קולות מול מתנגד אחד - חבר הכנסת וילן - הבקשה אושרה.
רוני בר-און: אני פותח את ישיבת ועדת הכנסת, ישיבה מס' 194.
רוני בר-און: על סדר היום שלנו קודם כל קביעת מסגרת דיון בהצעות להביע אי אמון בממשלה של סיעת שינוי – האם יש ממשלה בישראל?
רוני בר-און: כאשר המועמד להרכיב את הממשלה הינו חבר הכנסת יוסף לפיד.
רוני בר-און: הוא צוחק על פרס שהוא לא יודע האם הוא בקואליציה או באופוזיציה.
רוני בר-און: ההצעה השנייה היא בנושא המינויים הפוליטיים במשרד ראש הממשלה הנוגדים את המנהל הציבורי התקין, והנושא השלישי הוא דוח הביטוח הלאומי על הרעב בקרב ילדים והקיצוץ בסל התרופות.
רוני בר-און: המועמד להרכיב את הממשלה הינו חבר הכנסת אלי ישי.
רוני בר-און: אני מציע שנקבל בהסכמה את סדרי הדיון הבאים.
רוני בר-און: 10 לכל מציע, 15 דקות לליכוד, 8 דקות לעבודה ולשינוי, ו-5 דקות לכל יתר סיעות הבית.
רוני בר-און: ה צ ב ע ה בעד – 5 נגד - אין מסגרת הדיון להצעות להביע אי אמון בממשלה אושרה.
רוני בר-און: (פ/2970).
רוני בר-און: הנושא הבא הוא בקשת חברת הכנסת זהבה גלאון להקדמת הדיון בהצעת חוק חסינות.
רוני בר-און: אין קוורום, הנושא יורד.
רוני בר-און: בקשת חבר הכנסת יורי שטרן לקיים רביזיה על החלטת ועדת הכנסת לקבוע כי ועדת הכספים תדון בהצעת חוק בנייה להשכרה (הוראת שעה), התשס"ג-2003 (פ/236)
רוני בר-און: הנושא הבא הוא בקשת חבר הכנסת יורי שטרן לקיים רביזיה על החלטת ועדת הכנסת לקבוע כי ועדת הכספים תדון בהצעת חוק הבנייה להשכרה (הוראת שעה).
רוני בר-און: מי נגד הרביזיה ירים את ידו?
רוני בר-און: ה צ ב ע ה בעד – 1 נגד - 3 בקשתו של חבר הכנסת יורי שטרן לקיים רביזיה על החלטת ועדת הכנסת לא נתקבלה.
בהצעת חוק: 1.
בהצעת חוק: הצעת חוק לעידוד מחקר ופיתוח בתעשייה (תיקון מס' 3), התשס"ה-2004 (מ/141)
רוני בר-און: הנושא הבא הוא קביעת ועדות לדיון בהצעות חוק כדלקמן: 1.
רוני בר-און: הצעת חוק לעידוד מחקר ופיתוח בתעשייה (תיקון מס' 3), התשס"ה-2004 (מ/141).
רוני בר-און: עמדת הממשלה היא שהיא מעדיפה להעביר את זה לוועדת הכספים.
רוני בר-און: אבל, היא משאירה לשיקול הדעת אם לעשות ועדה משותפת כספים-מדע וטכנולוגיה בראשות חבר הכנסת הירשזון.
רוני בר-און: אני נוטה לקבל את עמדת הממשלה לוועדת הכספים.
רוני בר-און: אומרים שאם אני ארצה ועדה משותפת, אז אפשר לעשות ועדה משותפת.
רוני בר-און: אני לא יודע, אני עובד פה בהתאם לעמדות הממשלה.
רוני בר-און: זה חוק ממשלתי שיש לו חשיבות עליונה שהממשלה תטפל בו איפה שהיא רוצה.
רוני בר-און: ה צ ב ע ה בעד – 5 נגד – אין
רוני בר-און: מי בעד הצעה אחרת ירים את ידו?
רוני בר-און: פה אחד זה עובר לוועדת הכספים.
רוני בר-און: אני מבקש מיושב ראש סיעת הליכוד שיעשה מחווה לחברה לאה נס, ובדיון בעניין הזה יחליף את אחד החברים בוועדת הכספים מטעם הליכוד, כדי שגם היא תוכל להשתתף בדיונים.
גדעון סער: הצעת חוק הבנקאות (שירות ללקוח) (תיקון-ריבית פיקדון יומי על יתרת זכות), התשס"ה-2004, של חבר הכנסת יצחק כהן (פ/2099)
רוני בר-און: הנושא הבא הוא הצעת חוק הבנקאות (שירות ללקוח) (תיקון – ריבית פיקדון יומי על יתרת זכות), התשס"ה-,2004 של חבר הכנסת יצחק כהן.
רוני בר-און: מה היו ההצעות במליאה?
רוני בר-און: לא נשמעה כל הצעה להעביר את החוק לוועדה מסוימת.
צבי הנדל: באופן טבעי זה ועדת כלכלה.
גדעון סער: אני בעד ועדת כספים.
רוני בר-און: חבר הכנסת הנדל, למה זה צריך להיות בוועדת הכלכלה?
צבי הנדל: לפי מיטב זכרוני, ותקנו אותי אם אני טועה, שירותי בנקאות - - -
גדעון סער: עד כמה שאני זוכר, חקיקה בענייני בנקאות היא בוועדת הכספים.
ארבל אסטרחן: כתוב כי בנקאות זה בוועדת הכספים.
רוני בר-און: ה צ ב ע ה בעד – רוב נגד – אין נמנע – 1 הצעת חוק הבנקאות (שירות ללקוח) (תיקון-ריבית פיקדון יומי על יתרת זכות), התשס"ה-2004, של חבר הכנסת יצחק כהן (פ/2099), תועבר לדיון בוועדת הכספים.
רוני בר-און: הצעת החוק עברה לוועדת הכספים.
רוני בר-און: הצעת חוק הבנקאות (שירות ללקוח)(תיקון-ריבית על יתרת זכות), התשס"ה-2004, של חברת הכנסת אורית נוקד (פ/2825)
רוני בר-און: הנושא הבא הוא אותו הדבר, הצעת חוק בנקאות (שירות ללקוח) של חברת הכנסת אורית נוקד.
רוני בר-און: ה צ ב ע ה בעד- רוב נגד – אין הצעת חוק הבנקאות שירות ללקוח (תיקון-ריבית על יתרת זכות), התשס"ה-2004 של חברת הכנסת אורית נוקד (פ/2825) תועבר לדיון בוועדת הכספים.
רוני בר-און: עבר לוועדת הכספים.
רוני בר-און: הנושא הבא הוא קביעת ועדה לדיון בהצעות לסדר היום בנושא "ציון יום כחול לבן לכנסת", הצעות חברי הכנסת: עמיר פרץ, אורי אריאל ורוחמה אברהם, או לוועדת הכלכלה או לוועדת הכספים.
רשף חן: ועדת הכלכלה.
רוני בר-און: מי בעד ועדת הכלכלה ירים את ידו?
רוני בר-און: ה צב ע ה בעד – רוב נגד – אין
רוני בר-און: עבר לוועדת הכלכלה.
רוני בר-און: בקשת חברת הכנסת זהבה גלאון להקדמת הדיון בהצעת חוק חסינות חברי הכנסת, זכויותיהם וחובותיהם (תיקון-הגבלת חופש התנועה מטעמי ביטחון), התשס"ה-2004 (פ/2970)
רוני בר-און: יש לנו קוורום של שמונה חברים.
רוני בר-און: חברת הכנסת גלאון, נא לנמק את הדחיפות לדיון בהצעת החוק.
זהבה גלאון: אדוני היושב ראש, אני מודה לך.
זהבה גלאון: הדחיפות היא לאור ההתפתחויות שקשורות בהינתקות.
זהבה גלאון: הצעת חוק חסינות חברי הכנסת מדבר על כך שיש להרחיב את החסינות של חברי הכנסת בכל מה שקשור לחופש התנועה.
זהבה גלאון: חסינות חברי הכנסת היא מהחסינויות הכי רחבות שיש בשורה תחומים.
זהבה גלאון: בנושא של חופש התנועה בשטחים אנחנו נתונים לחסד או לשבט של שר הביטחון שיהיה, בין אם זה מפלגתי, ובין אם זה מפלגתך, והיו דברים מעולם.
זהבה גלאון: נניח מחר יש פינוי גוש קטיף וחבר הכנסת ממפלגתו של חבר הכנסת הנדל או אני רוצים להגיע לשם, והצבא מחליט שאנחנו לא יכולים, או שמחר אני רוצה להגיע לרמאללה והצבא מחליט שאני לא יכולה.
זהבה גלאון: היום גובש נוהל בעקבות השגות שהיו בנושא לחברי הכנסת אורי אריאל ואריה אלדד וגם חברי הכנסת טיבי וברכה.
זהבה גלאון: אבל, אני חושבת שהנוהל הזה עדיין בעייתי.
זהבה גלאון: הנוהל היום אומר שאם חבר כנסת רוצה לסייר באחד המקומות האלה, הוא ניגש לקצין הביטחון וקצין הביטחון מקבל את אישור שר הביטחון.
זהבה גלאון: אם הוא מקבל, הוא נוסע.
זהבה גלאון: אם הוא לא מקבל את אישור שר הביטחון, יכול חבר הכנסת לערער ליושב ראש הכנסת.
זהבה גלאון: אני מודה שיש לי הערכה מאוד רבה ליושב ראש הכנסת.
זהבה גלאון: אבל, יושב ראש הכנסת הוא לא אינסטנציה מעל ועדת הכנסת למשל, במובן הזה של חוק חסינות חברי הכנסת.
זהבה גלאון: מה יעשה יושב ראש הכנסת?
זהבה גלאון: הוא יצלצל לשר הביטחון והוא יאמר לו שלא יכול להיות שהוא מונע.
זהבה גלאון: זה בכלל לא דבר שצריך להיות למשא ומתן, להידיינות, בכל מה שנוגע לחסינות חברי הכנסת.
זהבה גלאון: לכן, אני מציעה שיהיה הליך הפוך.
צבי הנדל: ממילא חברי הכנסת לא שואלים, וממילא הם נוסעים.
צבי הנדל: ממילא חבר הכנסת ברכה ייסע גם אם לא יתנו לא.
רוני בר-און: חבר הכנסת הנדל, אבל אם יש אפשרות לעשות סדר אז צריך לעשות סדר.
רוני בר-און: הכל ממילא.
זהבה גלאון: אני מציעה את הדבר הבא.
זהבה גלאון: נניח שאני רוצה מחר לנסוע לרמאללה או לגוש קטיף, אני רוצה לפנות לשר הביטחון, ואם שר הביטחון חושב שאני לא יכולה לנסוע, הוא צריך לבוא לוועדת הכנסת ולנמק.
זהבה גלאון: ועדת הכנסת היא אינסטנציה מעין שיפוטית כמו למשל בנושא הסרת החסינות.
רוני בר-און: בסדר, זה החוק.
רוני בר-און: הדחיפות נובעת מזה שאת אומרת שהעסק הזה מתגלגל לפתחנו במהירות בלתי אפשרית, הצורך של חברי הכנסת לבקר.
רוני בר-און: אני לא מתווכח איתך כרגע על החוק.
רוני בר-און: ההנמקה לדחיפות די נראית לי.
רוני בר-און: האם יש דעה אחרת בעניין ההנמקה לדחיפות?
רוני בר-און: לא להתווכח עם החוק, עם החוק נתווכח במקום אחר.
גדעון סער: אבל, החוק שאני רואה הוא חוק אחר ממה שקודם ראיתי פה.
גדעון סער: האם מספרו של החוק הוא 2970?
זהבה גלאון: חבר הכנסת גדעון סער, מה שאני הראיתי לך זה הגירסה המוקדמת לפני שהיא עברה שיפוץ?
גדעון סער: בכלל, אני חושב שצריך להיכנס לעובי הקורה בנושא הזה.
גדעון סער: אבל, יש פה בעייתיות מאוד מאוד גדולה.
גדעון סער: אני קודם ראיתי הצעת חוק אחרת.
זהבה גלאון: זה שופץ בינתיים.
גדעון סער: מה שמופיע פה הוא מתייחס גם לשטחי הרשות הפלשתינית.
רוני בר-און: אבל, השאלה היא שאלת הדחיפות.
גדעון סער: אני לא מסכים שיש דחיפות.
גדעון סער: אני חושב שאנחנו ניכנס לשיקול בנושא הזה בנוהל מזורז.
גדעון סער: אינני יודע מה השוני בין התקופה הזאת לבין תקופה אחרת.
גדעון סער: קודם כל, החוק מתייחס גם ל- A.
זהבה גלאון: גם, אבל גםB ו- C.
גדעון סער: החוק מתייחס לשטחי המועצה הפלשתינית, ואני חושב שיש הבדל מאוד גדול בין גוש קטיף שזה אזור C שבו מדינת ישראל היא הריבון באופן המלא, היא אוחזת בסמכויות הביטחון, לבין מצב שבו אין לנו שליטה ביטחונית אפקטיבית, ואין לנו גם שליטה ביטחונית דה-יורה.
גדעון סער: יכול להיות שכרגע אנחנו יותר נוכחים ברמאללה ובשכם במצב "נורמלי".
גדעון סער: אבל, זה כמו להיכנס לסוריה, או להיכנס לשטח שמבחינת הביטחון של הנכנס- - -
רשף חן: אני מבקש שזה יצוטט ויופץ.
גדעון סער: הכניסה לשכם, כניסה לכיכר המרכזית בשכם, או לקסבה של שכם, היא יותר מסוכנת לאזרח ישראלי מכניסה לכיכר השוק בדמשק.
גדעון סער: יש לשר הביטחון סמכות מוחלטת ללא איזה יכולת לתמרן פה.
גדעון סער: דרך אגב, זה לא בהצעה שלפנינו.
גדעון סער: אבל זה גם לא יכול להיות במצב שבו אנחנו לוקחים על עצמנו את האחריות לכל הדברים.
גדעון סער: אינני יודע למה הדחיפות.
גדעון סער: נכון שיש עכשיו אירועים שנוגעים להינתקות.
גדעון סער: אבל, אנחנו נמצאים בתחילת ינואר.
גדעון סער: האירועים אשר נוגעים לפינוי אפשרי הם אירועים אשר יקרו בין יולי לספטמבר.
גדעון סער: המושב הזה הוא מושב ארוך.
רוני בר-און: האם אתה יודע להבטיח לך, או לחברת הכנסת גלאון, או לנו, שאם היא תמתין עכשיו את ה-45 יום העסק הזה לא יידחף יותר מידיי?
רוני בר-און: אני לא נכנס לשאלת המהות של החוק.
גדעון סער: רק בשבוע שעבר אנחנו נתנו פטור מחובת הנחה לחוק אחר של חברת הכנסת גלאון.
זהבה גלאון: מה זה שייך?
רוני בר-און: ככל שהדברים נוגעים לי, מאחורי הבקשות האלה אין שם ואין קלסתר פנים.
רוני בר-און: אני לא מסתכל על השם ולא על קלסתר הפנים.
רוני בר-און: אני מסתכל על שאלת הדחיפות.
גדעון סער: אני חושב שאנחנו צריכים להשתכנע בדחיפות.
גדעון סער: עם כל הכבוד, חבל יהודה ושומרון וחבל עזה מאז שנת 67, תמיד חלו שם אירועים דרמטיים בעלי משמעות פוליטית אם זה ניסיונות התנחלות מימי סבסטיה וצפונה, אם זה דברים אשר נוגעים לאינתיפאדה וטרור פלשתיני, אם זה מצב אשר קמה רשות פלשתינית ששם קם צורך או רצון לדיאלוג של חברי כנסת ישראלים מול הרשות הפלשתינאית, אם זה היום נושא של תוכנית ההינתקות.